मंदिरों में सजी अन्नकूट की झांकी
कस्बेके गिर्राज सेवा समिति द्वारा रामजीलाल उच्च प्राथमिक सिटी विद्यालय के भवन में अन्नकूट का आयोजन किया गया।
इस मौके पर भगवान श्रीकृष्ण को कढी, बाजरा, मिक्स सब्जी खीर के प्रसाद का भोग लगाया गया। इसके बाद श्रद्धालुओं को प्रसाद वितरण किया। इस दौरान बड़ी संख्या में श्रद्धालु मौजूद रहे। कार्यक्रम के दौरान धार्मिक भजनों की प्रस्तुति के साथ ठाकुर जी की झांकी सजाई गई। इस अवसर पर विष्णु अग्रवाल, विनोद सिंघल, कैलाश चंद, सोनपाल वर्मा, कालीचरण सिंघल आदि मौजूद थे।
अखिल विश्व गायत्री परिवार की मंगल कलश यात्रा आज, कई कार्यक्रम होंगे आयोजित
भरतपुर |अखिल विश्वगायत्री परिवार शांतिकुंज हरिद्वार के तत्वावधान में गायत्री परिवार जिला शाखा के डॉ. दाऊदयाल गुप्ता की ओर से 29 से 3 जनवरी तक धार्मिक कार्यक्रम आयोजित होंगे। शाखा जिलाध्यक्ष ललित प्रसाद सिंघल ने बताया कि 29 दिसंबर को दोपहर एक बजे श्री गायत्री शक्तिपीठ किला से अभिनंदन मैरिज होम पाई बाग तक मंगल कलश यात्रा निकाली जाएगी। शाम 4 बजे पुस्तक मेला। 30 दिसंबर को सुबह 5 बजे जागरण एवं ध्यान, सुबह 6 बजे प्रज्ञा योग एवं व्यायाम, सुबह 7 बजे दैनिक यज्ञ, सुबह 9 बजे सत्संग संगोष्ठी, 1 जनवरी को रात्रि 8 बजे भजन संध्या, 2 जनवरी को शाम 4.30 बजे दीपयज्ञ एवं 3 जनवरी को सुबह 8 बजे 24 कुंडीय गायत्री महायज्ञ एवं पूर्णाहुति दी जाएगी।
नगर. भंडारे में प्रसाद ग्रहण करते श्रद्धालु।
गो संरक्षण पदयात्रा का बैंडबाजों के साथ कलशयात्रा निकालकर स्वागत
रूपवास| गांवखानुआ में सोमवार को गो पर्यावरण चेतना पदयात्रा का बैंडबाजों के साथ कलश यात्रा निकाल कर स्वागत किया। इस अवसर पर संत जगदीश गोपाल ने गाय को माता मान कर पूजा करने एवं गो संवर्धन पर जोर दिया। वही गाय के मूत्र गोबर की उपयोगिता तथा हर घर में एक गाय एक पेड़ को जरूरी बताया। गो पालक गोबरदास ने बताया कि हल्दीघाटी से 4 दिसंबर 2012 को शुरू हुई पदयात्रा 2042 तक देश के सारे गांवों का दौरा करने के बाद समाप्त होगी। इससे पूर्व बजरंग दल, विहिप आरएसएस के कार्यकर्ताओं ने पदयात्रा का पुष्प वर्षा कर स्वागत किया। इस मौके पर विनोद गुप्ता, रामशरण लाल, नेमीचंद, संदीप गर्ग, राजेंद्र शर्मा, पुखराजसिंह आदि मौजूद थे।
hin_Deva awa_Deva awa_Deva hin_Deva hin_Deva hin_Deva hin_Deva hin_Deva